Cockroach Clan

**Cockroach Clan** er et street-punk/oi-punk band grunnlagt i 1994. Bandet er opprinnelig fra Lillehammer, men siden 2026 er tre av fem medlemmer bosatt i Mosseregionen. 

Grunnleggerne Eirik «Billy Cockroach» Skyseth Norheim og Atle «Akke» Glomstad har utgjort den stabile kjernen gjennom bandets levetid. Det er i hovedsak Akke som skriver både tekst og musikk til låtene. Stilmessig ligger Cockroach Clan i britisk punkrock-sjangeren og har blitt sammenlignet med band som The Clash, Leatherface og U.K. Subs. 

Etter fire kjappe plateutgivelser på 90-tallet har bandet vært mindre aktivt, men de har aldri lagt ned eller blitt oppløst, og spiller fremdeles (pr 2026) konserter jevnlig. 

## Historie
Bandet ble stiftet av Eirik Skyseth Norheim («Billy Cockroach») og Atle Glomstad («Akke») i 1994, og debutalbumet *Roach* ble utgitt samme år. Alle låtene så nær som én var skrevet av Akke; låta «Bigotry» var skrevet av Billy. Besetningen på plata besto av Akke (gitar), Billy (vokal og bass), Erik «Eric» Lund (trommer) og Jan Erik Kraabøl (gitar). 

Tittellåta på den etterfølgende EP-en *Going Underground* (1996) er en coverversjon av The Jam-låta (Paul Weller). Den inneholder også en coverversjon av Billy Braggs «New England». Plata ble spilt inn av Akke, Billy, Eric og Kraabøl. 

Den tredje utgivelsen, albumet *[[Just Say Blow!]]*, kom i 1997. Den inneholdt, foruten eget materiale, en coverversjon av Cheap Trick-låta «Surrender» (Rick Nielsen). Kraabøl var blitt erstattet på gitar av Simen «Z-men» Jeistad. 

En planlagt Europaturné i 1997 måtte avlyses, da Billy måtte gjennomføre en hjerteoperasjon på grunn av en medfødt lidelse og ble sengeliggende i et par måneder. I tiden som fulgte gjennomgikk Cockroach Clan en rekke utskiftninger, med Akke og Billy som bandets stabile kjerne. 

I 1998 ga de ut en trespors EP; *[[Machine Gun Girl]]*, sammen med skabandet Skanksters. Bandene spiller sammen på tittellåta, i tillegg er det en låt med hvert band separat. Cockroach Clans bidrag er en coverversjon av Stiff Little Fingers-låta «Fly the flag» (Fingers/Gordon Ogilvie). 

I 2002 slapp de promoene «Believer» og «20 days» på Norheims eget plateselskap, Felix Pub & Records. Hver av CDene besto av tre låter og ble spilt inn av Akke, Billy og Eric. Bandet reiste til London i et forsøk på å få demoene anmeldt i Kerrang! uten hell.

### Ny giv med gjeninnspillinger (2019–)
Sommeren 2019 slapp Cockroach Clan singelen «Believer», opprinnelig fra 2002-demoen ved samme navn, etterfulgt av singelen «Necktie Party», en nyinnspilling av låta fra EP-en *Going Underground* (1996). I september kom så bandets første fullengder på 22 år, *Songs About Blunt Knives and Deep Love*. Innspillingen kom i stand etter at Hugo Alvarstein tilbød seg å bistå som produsent uten honorar, og albumet ble utgitt på plateselskapet Fysisk Format. Det består i stor grad av nyinnspillinger av gammelt materiale, men som på flere tidligere album er det også her en coverlåt: The Mountain Goats’ «Going to Georgia» (John Darnielle). Besetningsmessig var trommis Eric erstattet av Cato Holmen, Simen Jeistad var tilbake på gitar, og Morten «Mormone» Lunde (bass) var kommet med. Tidligere gitarist Kraabøl var ikke helt ute, men spilte på to låter, og produsent Alvarstein bidro på keyboard. 

En nyinnspilling av Braggs-låta «New England», opprinnelig covret på EP-en *Going Undergroun*d (1996), ble utgitt som singel i 2020. Det ble også et liveopptak av coverversjonen av Cock Sparrers' «We're Coming Back» (McFaull/ Burgess/ Beaufoy/ Bruce).  

I 2021 slapp bandet singelen «Broken Rose», som en forsmak på et kommende album. Teksten til låta var skrevet av Billy, og ved siden av Akke og Holmen bidro de nye medlemmene Lars Haugen (gitar) og Inge Morten Gustafsholm (bass). Lars Christian Narum (Hellbillies, Bresk) var med på keyboard. 

Høsten 2025 erstattet Stig Atle «Stu Manx» Amundsen (Gluecifer, Order) bassist Gustafsholm. 

## Medlemmer

* Eirik «Billy Cockroach» Skyseth Norheim – vokal (1994–), bass (1994–)
* Atle Egil «Akke» Knoff Glomstad – gitar, låtskriver (1994–)
* Cato Holmen – trommer (2019–)
* Lars Haugen – gitar (2021–)
* Stig Atle Amundsen – bass (2025–)

### Tidligere medlemmer

* Erik «Eric» Lund – trommer (1994–2018)

* Jan Erik Kraabøl – gitar (1994–1996)
* Simen «Z-men» Jeistad – gitar (1997, 2019–2020)
* Morten «Mormone» Lunde – bass (2019–2020), gitar (2019–2020)
* Inge Morten Gustafsholm – bass (2021–2025)

### Studio-/livemusikere

* Nils Harald Mæhlum – perkusjon (1994)
* Hugo Alvarstein – keyboard (2019)

* Jan Erik Kraabøl – gitar (2019)

* Lars Christian Narum – keyboard (2021)

## Diskografi

### Album
*1995: *Roach!* (Progress Records)
*1997: *[[Just Say Blow!]]* (Progress Records)
*2019: *Songs About Blunt Knives and Deep Love* (Fysisk Format)
*2020: *Just Say Blow!* digital rip/gjenutgivelse, inkludert bonussporet «Kenguruvise» fra *Ellediller & Krokofanter*

### EP, singler

*1996: *Going Underground*, EP (Progress Records)
*1997: «My Sweet Satanic Peach»/«Emiliano», singel (Progress Records)
*1998: *[[Machine Gun Girl]]*, EP med Skanksters (Progress Records)
*2002: *20 Days*, EP (Felix Pub & Records)
*2002: *Believer*, EP (Felix Pub & Records)
*2018: «Going to Georgia», singel
*2019: «Believer», singel
*2019: «Necktie Party», singel (Fysisk Format)
*2020: «New England», singel (Fysisk Format)
*2020: «We're Coming Back», singel (Fysisk Format)
*2022: «Broken Rose», singel

### Medvirker på

* 2005: *[[Det beste til meg og mine venner|Det]]* *[[Det beste til meg og mine venner|beste til meg og mine venner (En hyllest til Joachim Nielsen)]]*, med låta «Paranoid»

## Referanser


## Eksterne lenker
*